  Анжелика Тихонова корреспондент Сьӧлта ёросысь Узя черкогуртын «Вуоноысь гурт» («Деревня будущего») кылдытон бордын ужаны кутскизы. Удмуртилэн тӧроеныз Александр Бречаловен пумиськон дыръя гуртоос веразы, кыӵеен соослэн черкогуртсэс адӟемзы потэ. Со сярысь элькун тӧролэн но кивалтэтлэн пресс-службазы ивортӥз. «Вуоноысь гурт» - со интывылэз вакчи дыр ӵоже оглом азинтон. Программалэн одӥгез валтӥсез куронэз – ужбергатонлэн кичӧлтонэз. Ми асьме вылэ коньдонэн герӟаськем бадӟым кылкутон басьтӥськом. Нош ужбергатӥсьёслэсь возёсъёсты, предприятиосты азинтэмзэс, выль ужан интыос кылдытэмзэс возьмаськом Александр Бречалов, Удмуртилэн тӧроезУзя черкогуртын юн гурт возёссы ужа, покчи ужбергатон азинске, мыло-кыдо калык улэ. Со сяна, черкогурт вашкала Сибыр тракт вылын интыяськемен бере, отчы экскурсиосы трос гинэ ветло. Озьы, калыклэсь куронъёссэ лыдэ басьтыса, вуоно арысен 11 площадкаосын ужъёс мынозы. «Вуоноысь гурт» кылдытон улсын чакламын: фельдшер-акушер пунктэз цифра амалэн ужанэ выжтыны; лулчеберетъя выль юрт пуктыны; нылпи садэз но школаез рос-прос тупатъяны; сюресъёсты асфальтэн шобыртыны; егит ӧнерчиослы улон инты лэсьтыны; шутэтскон интыез умой карыны. Черкогуртын 450 адями улэ. Ньыль предприятиос ужало. Котькудзы гуртлэн улоназ пырисько, ужрадъёс ортчытъяны, сюресъёсты тупатъяны юрттӥсько. Тодэ вайытом, Вотка ёросысь Пихтовка Россиын нырысетӥез «Вуоноысь гурт» луиз. Соин Гуртлэн арезлы йылпумъянъёс лэсьтон улсын тодматӥзы. Со сяна, Удмуртиын «Вуоноысь гурт» нимын ик акселераторлэн нырысетӥ люкетэз йылпумъяськиз, отын вормем ӵектосъёсъя но кӧня ке гуртъёсын умоятон ужъёсты нуозы. Тегъёс: Удмуртия гурт Сьӧлта лэсьтськон АлександрБречалов  